Document ID: 31986R1132

*****
ΚΑΝΟΝΙΣΜΟΣ (ΕΟΚ) αριθ. 1132/86 ΤΗΣ ΕΠΙΤΡΟΠΗΣ
της 18ης Απριλίου 1986
που καθορίζει την ενίσχυση της αποθεματοποίησης για τις μη μεταποιημένες σταφίδες και τα ξηρά σύκα για το εμπορικό έτος 1985/86
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 8 παράγραφος 8,
Έκτιμώντας:
ότι το άρθρο 1 παράγραφος 1 του κανονισμού (ΕΟΚ) αριθ. 627/85 της Επιτροπής της 12ης Μαρτίου 1985 για την ενίσχυση της αποθεματοποίησης και τη χρηματική αντιστάθμιση για τις μη μεταποιημένες σταφίδες και τα σύκα (2) αναφέρει ότι η ενίσχυση της αποθεματοποίησης πρέπει να καθορίζεται ανά ημέρα και ανά 100 χιλιόγραμμα καθαρού βάρους σουλτανίνας κατηγορίας 4 και σύκων κατηγορίας Γ· ότι η παράγραφος 2 του ίδιου άρθρου αναφέρει ότι πρέπει να εφαρμόζεται ένας συντελεστής για την ενίσχυση αποθεματοποίησης για τις σταφίδες μέχρι τα τέλη Φεβρουαρίου του επόμενου έτους από εκείνο κατά το οποίο τα προϊόντα αγοράσθηκαν και ένας άλλος συντελεστής θα εφαρμόζεται για την αποθεματοποίηση πέραν αυτής της περιόδου·
ότι η ενίσχυση αποθεματοποίησης πρέπει να υποολογίζεται λαμβάνοντας υπόψη τις τεχνικές δαπάνες αποθεματοποίησης και τη χρηματοδότηση της τιμής αγοράς που πληρώθηκε για τα προϊόντα·
ότι ο κανονισμός (ΕΟΚ) αριθ. 2147/85 της Επιτροπής της 30ής Ιουλίου 1985 που καθορίζει, για την περίοδο 1985/86, την ελάχιστη τιμή που θα πληρωθεί στους παραγωγούς για τις μη μεταποιημένες σταφίδες καθώς και το ποσό της ενισχύσεως στην παραγωγή για τις σταφίδες (3) προβλέπει τη μείωση της ελάχιστης τιμής για τις κορινθιακές σταφίδες και ότι η μείωση αυτή θα πρέπει να έχει επίπτωση στην ενίσχυση στην αποθεματοποίηση·
ότι τα μέτρα που προβλέπονται στον παρόντα κανονισμό είναι σύμφωνα με γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ενίσχυση αποθεματοποίησης που αναφέρεται στο άρθρο 1 του κανονισμού (ΕΟΚ) αριθ. 627/85 για τα προϊόντα που προέρχονται από το εμπορικό έτος 1985/86 θα καθορισθεί στο παράρτημα.
2. Όσον αφορά τις κορινθιακές σταφίδες, η ενίσχυση που αναφέρεται και ισχύει ως τα τέλη Φεβρουαρίου 1987 πολλαπλασιάζεται, με την επιφύλαξη της εφαρμογής των διατάξεων του άρθρου 2 του κανονισμού (ΕΟΚ) αριθ. 2347/84 της Επιτροπής (4) με τον συντελεστή 0,972.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Απριλίου 1986.

Labels: 3
17